
ประกาศองค์การบริหารส่วนตำบลควนพัง
เรื่อง  ประมูลจ้างโครงการปรับปรุงยกระดับถนนสายบ้านด่าน – ไสชุมเห็ด หมู่ที่ ๘ 
ตำบลควนพัง อำเภอร่อนพิบูลย์ จังหวัดนครศรีธรรมราช ด้วยระบบอิเล็กทรอนิกส์ 
------------------------------------------
ด้วยองค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช มีความประสงค์
จะประมูลจ้างโครงการปรับปรุงยกระดับถนนสายบ้านด่าน – ไสชุมเห็ด  หมู่ที่ ๘ 
ช่วงที่ ๑  ทำการเปิดผิวจราจรกว้าง ๔.๐๐ เมตร ระยะทางยาว ๓๐๐ เมตร ลงหินคลุกทำผิวจราจรกว้าง ๔.๐๐ เมตร ระยะทางยาว ๓๐๐ เมตร
ช่วงที่ ๒ ทำการลงดินลูกรังยกระดับ กว้าง ๔.๐๐ เมตร ระยะทางยาว ๑,๐๐๐ เมตร คิดเป็นปริมาตรดินลูกรังเฉลี่ย ๘๐๓ ลูกบาศก์เมตร ลงหินคลุกทำผิวจราจรทั้ง ๒ ช่วง กว้าง ๔.๐๐ เมตร ระยะทางยาว ๑,๓๐๐ เมตร คิดเป็นปริมาตรหินคลุกทั้งสองช่วงเฉลี่ย ๔๑๖ ลูกบาศก์เมตร เกลี่ยเรียบตลอดสาย  พร้อมติดตั้งป้ายประชาสัมพันธ์โครงการ ด้วยระบบอิเล็กทรอนิกส์      
ราคากลางของงานก่อสร้างในการประมูลจ้างด้วยระบบอิเล็กทรอนิกส์ ครั้งนี้ เป็นเงิน ๔๓๒,๐๐๐  บาท  ( - สี่แสนสามหมื่นสองพันบาทถ้วน - )  ณ วันที่  ๑๖  มิถุนายน  ๒๕๕๗
งบประมาณในการก่อสร้างครั้งนี้เป็นเงิน   ๔๓๒,๐๐๐  บาท  ( - สี่สามหมื่นสองพันบาทถ้วน  - )

                หากปรากฏว่าการเสนอราคาก่อสร้างมีราคาที่แตกต่าง หรือไม่แตกต่างไปจากราคากลางที่ได้ประกาศไว้ ราคาดังกล่าวไม่มีผลผูกพันให้ต้องปฏิบัติตามราคากลางนั้น ( ผู้เสนอราคาต้องรับผิดชอบในการถอดแบบและคำนวณราคากลาง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังไม่ได้ ) โดยขอดูรายละเอียดราคากลางได้ที่องค์การบริหารส่วนตำบลควนพังในวันเวลาราชการ
       
ผู้มีสิทธิเสนอราคาโดยการประมูลจ้างด้วยระบบอิเล็กทรอนิกส์จะต้องมีคุณสมบัติดังต่อไปนี้
       
๑.  ผู้ประสงค์จะเสนอราคาต้องเป็น ผู้มีอาชีพรับจ้างทำงานที่ประมูลจ้างด้วยระบบ อิเล็กทรอนิกส์
๒.  ผู้ประสงค์ จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยงานการ บริหารส่วนท้องถิ่นและได้เวียนชื่อแล้ว  หรือไม่เป็นผู้ที่ได้รับผลของการสั่งให้      นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
๓.  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นและ / หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศ ประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม
           ๔.  ผู้ประสงค์จะเสนอราคาต้องไม่เป็นผู้ได้รับเอกสิทธิ์ หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์หรือความคุ้มกันเช่นว่านั้น
-/๕.  ผู้ประสงค์…

-๒-

๕.  ผู้ประสงค์จะเสนอราคา ต้องเป็นนิติบุคคล หรือบุคคลธรรมดาและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์  ในวงเงินไม่น้อยกว่า  ๑๗๒,๘๐๐  บาท (-หนึ่งแสนเจ็ดหมื่นสองพันแปดร้อยบาทถ้วน ) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือ หน่วยงานเอกชนที่องค์การบริหารส่วนตำบลควนพัง เชื่อถือ
        
๖.  บุคคลหรือนิติบุคคลที่จะเข้าเป็นคู่สัญญา ต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
          
๗.  บุคคลหรือนิติบุคคลที่จะเข้าเป็นคู่สัญญากับหน่วยงานของรัฐ ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ ( e – Government Procurement : e – GP ) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
              ๘. คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเงินเป็นเงินสดก็ได้
( คุณสมบัติข้อ ๖ – ๘ ใช้บังคับเฉพาะโครงการที่มีมูลค่า ๕๐๐,๐๐๐  บาทขึ้นไป )
       
 กำหนดดูสถานที่ก่อสร้าง  และกำหนดรับฟังคำชี้แจงรายละเอียดเพิ่มเติม ในวันที่  ๑๐  เดือน กรกฎาคม  พ.ศ.  ๒๕๕๗   ระหว่างเวลา  ๑๐.๐๐  น. ถึง  ๑๒.๐๐   น.  ณ  ห้องประชุมสภาองค์การบริหารส่วนตำบลควนพัง หากผู้ประสงค์จะประมูลจ้างด้วยระบบอิเล็กทรอนิกส์ไม่ไปฟังคำชี้แจงรายละเอียดเพิ่มเติม   และดูสถานที่ก่อสร้างในวัน   เวลา    ดังกล่าว  ให้ถือว่าผู้นั้นได้รับฟังคำชี้แจงรายละเอียดเพิ่มเติมและดูสถานที่แล้ว  จะนำมาเป็นข้ออ้างข้อโต้แย้งใดๆในภายหลัง เพื่อการใดไม่ได้ทั้งสิ้น
กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่  ๒๙  เดือน  กรกฎาคม   พ.ศ.  ๒๕๕๗  ระหว่างเวลา  ๑๐.๓๐  น.  ถึง เวลา   ๑๑.๐๐  น. ณ   ศูนย์ข้อมูลข่าวสารการซื้อการจ้างขององค์การบริหารส่วนตำบลระดับอำเภอ ที่ว่าการอำเภอร่อนพิบูลย์  กำหนดเปิดซองเอกสารประมูลจ้างด้วยระบบอิเล็กทรอนิกส์  ในวันที่   ๓๐  เดือน  กรกฎาคม   พ.ศ. ๒๕๕๗  เวลา ๑๓.๐๐  น. และจะแจ้งรายชื่อผู้มีสิทธิได้รับการคัดเลือกให้เข้าเสนอราคา (ผู้ผ่านคุณสมบัติทางด้านเทคนิค )ในวันที่   ๓๑  เดือน  กรกฎาคม   พ.ศ. ๒๕๕๗    โดยจะแจ้งเป็นการเฉพาะไม่เปิดเผยต่อสาธารณะชน 
             กำหนดวันเสนอราคาด้วยระบบอิเล็กทรอนิกส์  ในวันที่  ๘  เดือน  สิงหาคม  พ.ศ.  ๒๕๕๗  ระหว่างเวลา  ๑๐.๑๐  น.  ถึงเวลา   ๑๐.๔๐  น. 
              ผู้เสนอราคาต้องวางหลักประกันซองพร้อมกับการยื่นเอกสารประมูลการจ้าง จำนวน  ๒๑,๖๐๐ บาท        (สองหมื่นหนึ่งพันหกร้อยบาทถ้วน ) กรณีผู้เสนอราคาใช้หลักประกันซองเป็นหนังสือค้ำประกัน หลักประกันดังกล่าวจะต้องมีผลใช้บังคับตั้งแต่วันที่  ๒๙  เดือน กรกฎาคม  พ.ศ. ๒๕๕๗  จนถึง วันที่  ๒๙ เดือน สิงหาคม  พ.ศ. ๒๕๕๗

-/กำหนดระยะ…
-๓-
              
กำหนดระยะเวลาในการก่อสร้างแล้วเสร็จไม่เกิน  ๓๐  วัน นับถัดจากวันที่ลงนามในสัญญาจ้าง
ผู้สนใจ ติดต่อขอซื้อแบบและเอกสารประมูลจ้างด้วยระบบอิเล็กทรอนิกส์ในราคา ชุดละ  ๑,๐๐๐   บาท   ได้ที่ส่วนการคลังองค์การบริหารส่วนตำบลควนพัง  ระหว่างวันที่  ๗   เดือน  กรกฏาคม  พ.ศ. ๒๕๕๗   ถึงวันที่  ๒๑   เดือน  กรกฎาคม  พ.ศ. ๒๕๕๗   และดูรายละเอียดได้ในเว็บไซต์  www.gprocurement.go.th   ของกรมบัญชีกลาง,เว็บไซต์  www.Khuanpang.go.th  องค์การบริหารส่วนตำบลควนพัง หรือสอบถามทางโทรศัพท์หมายเลข  ๐-๗๕ -๗๕๙๒๘๔   ในวันและเวลาราชการ
              ประกาศ  ณ  วันที่   ๗  เดือน   กรกฎาคม   พ.ศ.  ๒๕๕๗
                                                                              นุกูล    ธานีรัตน์
       (นายนุกูล    ธานีรัตน์)
          นายกองค์การบริหารส่วนตำบลควนพัง
-๔-

 หมายเหตุ.. หลักประกันซอง          ให้ผู้เสนอราคาที่ยื่นหลักประกันซอง เป็นหนังสือค้ำประกันซอง จะต้องมีระยะเวลาค้ำประกัน 
                                                          ตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา 
                                                          คือ ระยะเวลาค้ำประกัน ตั้งแต่วันที่  ๒๙  กรกฎาคม ๒๕๕๗  ถึงวันที่  ๒๙ สิงหาคม  ๒๕๕๗ 






